ཟླ༥པ་ནས་བཟུང་རྒྱལ་ཡོངས་ཀྱི་ཁྲིམས་ཁང་ནས་གྱོད་གཞི་ཐོ་འགོད་ལམ་ལུགས་ལག་བསྟར་བྱེད་རྒྱུ་དང་།མང་ཚོགས་ཀྱིས་དཔོན་མི་ཞུ་གཏུག་བྱེད་པར་ཁྲིམས་འཛིན་གྱིས་རྒྱབ་སྐྱོར་བྱེད་རྒྱུ།དངུལ་ཁང་གི་མ་རྩ་རྡིབ་པ་ན།སྒོར་ཁྲི༥༠མན་གསོག་ཉར་བྱས་པར་སྐྱིན་ཚབ་ཆད་ལྷག་མེད་པར་གནང་རྒྱུ།རྒྱལ་ཡོངས་ཀྱི་མེ་འཁོར་ནང་ལོང་ཁྱི་འཁྲིད་ཆོག་པ།ཡུལ་སྐོར་སྣེ་ཤན་པས་ཡུལ་སྐོར་མཁན་གྱི་ཚུལ་མིན་བྱ་སྤྱོད་ཞུ་གཏུག་བྱས་ཆོག་པ།པེ་ཅིང་དུ་ལོང་ཁྱི་ས་འོག་མེ་འཁོར་ནང་ཁྲིད་ཆོག་པ་དང་།ས་འོག་མེ་འཁོར་ནང་བརྡ་ཁྱབ་རིགས་སྦྱར་མི་ཆོག་པ།ཧྲན་ཏུང་དང་ཧྥུ་ཅན་དུ་མྱུར་སྐྱེལ་ལས་རིགས་ཀྱིས་སྤྱོད་པ་ཐ་ཤལ་ངང་དངོས་ཟོག་དབྱེ་གསེད་བྱེད་པར་ཆེས་མཐོའི་དམངས་སྒོར་ཁྲི་གསུམ་གྱི་ཆད་པ་གཅོད་རྒྱུ་བཅས་གཏན་འབེབས་གསར་བ་སྐོར་ཞིག་ལག་བསྟར་གནང་རྒྱུ་རེད།